  Виталий Пронин Асьме странаын Олимпиын ӝуатэм тыллэн эстафетаез 123 нунал куспын ортчоз.  Сое 14 сюрс факел нуисьёс сётъялозы киысь кие, нош котькудӥз 300 метр гинэ бызёз. Озьы факел 65 сюрс километръем сюресэз ортчоз.Тросэзлэн та эстафетае пыриськемзы потэ. Кызьы вера мугор кыдатон культурая, спортъя но туризмъя министр Игорь Краснов, факел нуись луон понна, мылкыд карисьлэн одно ик паспортэз мед луоз, арлыдызъя 14 ареслэсь быдӟым, одно ик спортэн вырись, эшъяськонэз гажась но азинскыны тыршись мед луоз.Улонэз котыр ласянь умоятӥсь муртъёслэн командае пыриськыны луонлыксы вань. Пӧртэм ӵошатсконъёсын вормисьёс, волонтёръёс но дышетскисьёс сяна, журналистъёс но эстафетае сюрыны быгатозы.Али Удмуртиын кандидатъёсты быръён уж мынэ. Йылпумъянъёс лэсьтозы гужем азьын.Туспуктэмез: www.bfm.ru Теги: Олимпийскиеигры Сочи  